
 	Drejtoria e Përgjithshme e Akreditimit e Kosovës	

Bazuar në nenin 23 të Ligjit Nr. 06/L-113 për Organizimin dhe Funksionimin e Administratës Shtetërore dhe të Agjencive të Pavarura (Gazeta Zyrtare, Nr. 7/01 Mars 2019), nenin 15 të Ligjit Nr. 05/L-117 për Akreditim, dhe Procedurën për Menaxhimin e Kompetencës (DAK-PT-02), Drejtoria e Përgjithshme e Akreditimit e Kosovës (DAK), shpall këtë:


FTESË PUBLIKE
                         PËR VLERËSUESIT TEKNIKË DHE EKSPERTËT TEKNIKË

Drejtoria e Përgjithshme e Akreditimit e Kosovës (DAK) është i vetmi Trup Kombëtar i Akreditimit, i njohur me ligj, për të vlerësuar në përputhje me standardet ndërkombëtare kompetencën teknike të Trupave të Vlerësimit të Konformitetit, që kryejnë aktivitete të tilla si: testim, kalibrim, certifikim, dhe inspektim qofshin në sektorët publik apo privat, të fushës vullnetare apo të detyrueshme.

Me qëllim të realizimit të aktiviteteve të akreditimit, DAK përmes kësaj shpallje u bën ftesë të gjithë të interesuarve që të aplikojnë për Vlerësues Teknik (VT) dhe Ekspert Teknik (ET) për të vlerësuar Trupat e Vlerësimit të Konformitetit si në vijim:

· Trupat Inspektues, 
· Laboratorëve testues;
· Laboratorëve kalibrues;
· Trupave inspektues;
· Laboratorëve të ekzaminimeve mjekësore;
· Trupave të certifikimit të produkteve duke plotësuar dhe dorëzuar dokumentet e mëposhtme:

Dokumentet që duhet të dërgohen dhe kriteret që duhet të plotësohen janë të specifikuara në aneksin PT 02 Kërkesat specifike të njohurive për VT dhe ET 

Periudha e aplikimit dhe dorëzimi i dokumentacionit: 

Njoftimi për thirrje publike është i publikuar në ueb-faqen e DAK-ut: www.dak.rks-gov.net dhe mbetet e hapur gjatë gjithë kohës. 

Të gjithë të interesuarit që dëshirojnë të aplikojnë sipas thirrjes publike duhet të shprehin interesimin e tyre duke dorëzuar të gjithë dokumentacionin e kërkuar në Drejtorinë e Përgjithshme të Akreditimit të Kosovës, në adresën: Ministria e Industrisë, Ndërmarrësisë Tregtisë dhe Inovacionit  , Rruga "Arbënor e Astrit Dehari” p.n. Lagja Spitalit 10000 Prishtinë, Republika e Kosovës, çdo ditë pune nga ora 8:00 - 16:00 ose në email adresën info.dak@rks-gov.net 

Aplikacionin (Formë-aplikimi PT-02-F01) mund ta merrni në ueb faqen zyrtare të DAK-ut www.dak.rks-gov.net , në zyrën e Drejtorisë së Përgjithshme të Akreditimit të Kosovës ose mund ta kërkoni përmes email-it në: info.dak@rks-gov.net.

Për informata më të hollësishme mund të kontaktoni në nr. tel. 038-200 36-572.

